Jerry Rawlings

Jerry John Rawlings (født 22. juni 1947, død 12. november 2020https://www.graphic.com.gh/news/general-news/ghana-s-former-president-j-j-rawlings-is-dead.html) var Ghanas president to ganger, først i 1979 og deretter fra 1981 til 2000.About His Excellency  Flt Lt Jerry John Rawlings Store deler av tiden satt han som leder for et militærstyre.

Liv og virke
Rawlings var offiser i det ghanesiske flyvåpenet. Han kom til makten etter et blodig militærkupp den 4. juni 1979, etter at en serie kupp og militærstyrer hadde etterfulgt Kwame Nkrumahs avgang i 1966. Noe av det første Rawlings gjorde som formann for De væpnede styrkers revolusjonære råd var å henrette de tidligere diktatorene Ignatius Kutu Acheampong, Akwasi Afrifa og Frederick W.K. Akuffo for forskjellige forbrytelser de hadde begått mens de satt i presidentembetet. I begynnelsen av sin tid som president fremmet han populistiske reformer, som sosialistisk økonomi og tiltak mot korrupsjon. Etter bare fire måneder ga han makten fra seg, og den demokratisk valgte Hilla Limann tok over.

31. desember 1981 sto han bak et nytt statskupp. Hans politikk var nå mer moderat, og han fremmet blant annet tanker om frie markedskrefter. Selv om hans økonomiske politikk førte til at Ghana oppnådde langt bedre resultater enn andre afrikanske land, var det også en rekke brudd på menneskerettighetene under hans styre. Han stilte til valg i 1992 og 1996, og vant begge ganger. Valgene var preget av uro, men observatører konkluderte med at de var innenfor grensen for hva som kan kalles et fritt valg.

I 2000 stilte han ikke til gjenvalg, og hans visepresident John Atta Mills ble slått av John Kufuor, som selv hadde tapt mot Rawlings i 1996.

Han døde 12. november 2020 av covid-19 på et sykehus i Accra.https://www.thecable.ng/jerry-rawlings-ex-ghanaian-president-dies-two-weeks-after-burying-mum, lest 16. november 2020

 Referanser 

Kategori:Ghanesiske presidenter
Kategori:Personer fra Accra
Kategori:Dødsfall relatert til covid-19 i Ghana
Kategori:Politikere ofre for covidpandemien
Kategori:Militære ofre for covidpandemien